Jean-Patrick Capdevielle

thumb|right|200px|Jean-Patrick Capdevielle en 2016
**Jean-Patrick Capdevielle** (nascut lo 19 de decembre de 1945 a Levallois-Perret), es un cantaire e compositor francés de París. Au començament, fasiá sustot de rock francés (los tres primièrs albums), puèi s'es virat cap a la cançon francesa e, de còps, la new wave (*40° à l'ombre*, *Halloween*, *Double aller simple pour Pékin*...) a la mitat de las annadas 80.

## Biografia

Abans de cantar, **Jean-Patrick Capdevielle** es estat jornalista, e aquò li balhèt l'escadença de se sarrar per exemple del rocker anglés Eric Clapton. 

En 1978, enregistra sas primièras maquetas e las manda a una maison de disques. Lo 45 torns *Solitude* l'obrís la pòrta de CBS. Aital, i enregistra son primièr album rock *Les Enfants des ténèbres et les Anges de la rue*, e sortís per lo promòure un 45 torns, *Tout au bout de la ville / Quand t'es dans le desert*. Es una capitada : lo dit 45 torns es plan recebut, passa fòrça a la ràdio, en particular *Quand t'es dans le desert* qu'es la preferida, la mai difusida, quitament se *Tout au bout de la ville* es la presentada coma primièra sul dich 45 torns. Aital, *Quand t'es dans le désert* ven en França un gròs tube al debut de l'annada 1980, e demòra encara uèi sa cançon mai coneguda.  

Còp-sèc, **Jean-Patrick Capdevielle** enregistra en 1980 un segond disc, simplament titolat */2*, album totjorn tan rock coma lo primièr e que conten dos autres tubes, *C'est dur d'être un héros* e *Oh, Chiquita*. 

Lo fenomèn **Capdevielle** pr'aquò s'aflaquís. Lo tresen disc, *Le Long de la jetée*, sortit en 1981, es de mal vendre, malgrat un pauc de resson per la cançoneta *Señorita*. E es çò meteis ambe lo quatren disc de 1982, *L'Ennemi public* se vend chic, a un pauc de resson sonque per i aver dedins un tròç rock que capita un pauc a l'epòca, *Qu'est-ce qui va rester*. Alavetz, en 1983, Jean-Patrick Capdevielle comença de s'aluenhar del rock per se virar artisticament cap a d'autras influéncias, coma la cançon francesa e la new wave (*Halloween*), çaquelà, l'arcuèlh es encara piri pel cinquen album *Mauvaises fréquentations*.

En 1985 sortís son sieisen album *Planète X*, que conten *40° à l'ombre*, cançon qu'a un pauc de resson, mès sens comparason ambe las del començament de sa carrièra. Dincas a l'annada de 2018, a seguit ambe mai o mens de succès una carrièra de cantaire francés, ambe orientacions artisticas divèrsas segon los disques.

## Discografia
* *Les Enfants des ténèbres et les Anges de la rue* (1979)
* */2* (1980)
* *Le Long de la jetée* (1981)
* *L'Ennemi public* (1982)
* *Mauvaises Fréquentations* (1983)
* *Planète X* (1985)
* *Nouvel Âge* (1988)
* *Vue sur cour* (1990)
* *Vertigo* (1992)
* *Hérétique 13* (2007)
* *Bienvenue au Paradis* (2016)

## Cançons las mai conegudas
* *Tout au bout de la ville* (1979)
* *Quand t'es dans le désert* (1979)
* *Salomé* (1980)
* *Elle est comme personne* (1980)
* *C'est dur d'être un héros* (1980)
* *Oh, Chiquita* (1981)
* *Señorita* (1981)
* *Qu'est-ce qui va rester (Quand le rock'n'roll aura cessé d'exister)* (1982)
* *Halloween* (1983)
* *Caricature (danse pour moi)* (1984)
* *40° à l'ombre* (1985)
* *Double aller simple pour Pékin* (1988)
* *Vue sur cour* (1990)
* *Black bone* (1992)
* *Politiquement correct* (1995)

## Ligams extèrnes
* Site oficial de Jean-Patrick Capdevielle

## Referéncias